text: ইমতিয়ার শামীম (জন্ম ১৩ ফেব্রুয়ারি ১৯৬৫) একজন বাংলাদেশী লেখক ও সাংবাদিক। তিনি দৈনিক আজকের কাগজ, দৈনিক ভোরের কাগজ, দৈনিক জনকণ্ঠ ও দৈনিক আমাদের সময়ে সাংবাদিক হিসেবে কাজ করেছেন। গল্প ও উপন্যাসে তিনি নতুন স্বতন্ত্র ধারার সৃষ্টি করেছেন। কথাসাহিত্যে অবদানের জন্য ২০২১ সালে তিনি বাংলা একাডেমি সাহিত্য পুরস্কার অর্জন করেন।
  
  প্রারম্ভিক জীবন
  শামীম ১৯৬৫ সালের ১৩ই ফেব্রুয়ারি সিরাজগঞ্জ জেলার উল্লাপাড়া উপজেলার রামগাঁতী গ্রামে জন্মগ্রহণ করেন। সেখানেই তিনি সলপ উচ্চ বিদ্যালয় থেকে মাধ্যমিক এবং সিরাজগঞ্জ সরকারি কলেজ থেকে উচ্চ মাধ্যমিক পড়াশুনা শেষ করেন। এরপর তিনি রাজশাহী বিশ্ববিদ্যালয়ে সমাজবিজ্ঞান বিভাগে ভর্তি হন। সেখান থেকে ১৯৮৭ সালে স্নাতক এবং ১৯৮৮ সালে স্নাতকোত্তর সম্পন্ন করেন।
  
  কর্মজীবন
  শামীম ১৯৯১ সালের এপ্রিলে তৎকালীন দৈনিক আজকের কাগজের উপ-সম্পাদক হিসেবে তার কর্মজীবন শুরু করেন। পরবর্তীকালে তিনি দৈনিক ভোরের কাগজ, দৈনিক জনকণ্ঠ এবং দৈনিক আমাদের সময়সহ কয়েকটি সংবাদপত্রে কাজ করেছেন। তিনি সাপ্তাহিক ২০০০-এর ডেপুটি এডিটর হিসেবেও কাজ করেছেন। এছাড়া তিনি বিভিন্ন জাতীয় দৈনিক ও সাপ্তাহিকে কলাম লিখে থাকেন।
  
  প্রকাশিত বই
  
  উপন্যাস 
  
   ডানাকাটা হিমের ভেতর
   আমরা হেঁটেছি যারা
   অন্ধ মেয়েটি জ্যোৎস্না দেখার পর
   চরসংবেগ
   মৃত্যুগন্ধী বিকেলে সুশীল সংগীতানুষ্ঠান
  
  গল্পগ্রন্থ 
  
   শীতঘুমে এক জীবন
   গ্রামায়নের ইতিকথা
   মাৎস্যন্যায়ের বাকপ্রতিমা
   কয়েকটি মৃত মুনিয়া
   আত্মহত্যার সপক্ষে
  
  পুরস্কার ও সম্মাননা 
   মৃত্যুগন্ধী বিকেলে সুশীল সংগীতানুষ্ঠান বইয়ের জন্য বাংলার পাঠশালা থেকে আখতারুজ্জামান ইলিয়াস কথাসাহিত্য পুরস্কার (২০১২)
   লোক সাহিত্য পুরস্কার (২০১৩)
   জীবনানন্দ সাহিত্য পুরস্কার (২০১৪)
   শীতের জ্যোত্স্নাজ্বলা বৃষ্টিরাতে বইয়ের জন্য প্রথম আলো বর্ষসেরা বই (২০১৬)
   কথাসাহিত্যে বাংলা একাডেমি সাহিত্য পুরস্কার (২০২১)
  
  তথ্যসূত্র
  
  বহিঃসংযোগ
   কালি ও কলমে ইমতিয়ার শামীমের গল্পসমূহ
  
  বিষয়শ্রেণী:১৯৬৫-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২১শ শতাব্দীর বাংলাদেশী ঔপন্যাসিক
  বিষয়শ্রেণী:২১শ শতাব্দীর বাংলাদেশী ছোটগল্পকার
  বিষয়শ্রেণী:বাংলাদেশী পুরুষ ঔপন্যাসিক
  বিষয়শ্রেণী:বাংলাদেশী ছোটগল্পকার
  বিষয়শ্রেণী:সিরাজগঞ্জ জেলার ব্যক্তি
  বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:বাংলা একাডেমি সাহিত্য পুরস্কার বিজয়ী
title: ইমতিয়ার শামীম